Diari Oficial de la Generalitat Valenciana


Sumari del DOGV 5197, del 13-02-2006 (2006/1177)

ACORD de 17 de novembre de 2005, de la Comissió Territorial d'Urbanisme, relatiu al Pla de Reforma Interior Carlos Soler, del municipi de Mutxamel.
---------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/1177


Data del document
:   17-11-2005

Organisme emissor
:   Conselleria de Territori i Habitatge

Tipus de document
:   Acord

Descriptors 

:   * Mutxamel
    * pla d'urbanisme

ACORD de 17 de novembre de 2005, de la Comissió Territorial d'Urbanisme, relatiu al Pla de Reforma Interior Carlos Soler, del municipi de Mutxamel. [2006/A1177]  
Vist l'expedient de referència i basant-se en els següents antecedents i consideracions,  
Antecedents  
1. El projecte de PRI es va sotmetre a informació pública mitjançant un acord de la Junta de Govern Local de l'Ajuntament de 10 de desembre de 2005, i es van inserir anuncis en el diari Información, de 3 de gener de 2005, i en el Diari Oficial de la Generalitat Valenciana número 4.924, de 14 de gener de 2005. Després del pertinent període d'exposició pública en què es van presentar dos al·legacions, que no guarden relació amb el planejament sotmés a aprovació definitiva. El pla va ser aprovat provisionalment en sessió plenària celebrada el dia 14 de juliol de 2005.  
2. La documentació està integrada per memòria informativa i justificativa i plànols d'informació i ordenació.  
3. L'objecte del pla de reforma interior és únicament el fet de delimitar una unitat d'execució en sòl classificat com a urbà, ordenat detalladament, inclòs en la zona d'ordenació d'eixamplament, per a executar la prolongació del carrer de Carlos Soler del municipi de Mutxamel.   
La unitat d'execució té una superfície de 4.239 metres quadrats i queda delimitada pels límits següents: nord, carrer de la Séquia; sud, avinguda de València; est, parcel·les davant del carrer de València i el carrer d.Ausiàs; oest, resta de les finques afectades davant de la gran via de València i el carrer de Soledat.  
La unitat d'execució té un aprofitament tipus de 2,3 m²t/m²s, que coincidix amb l'índex d'edificabilitat bruta i es produïx una cessió de viari de 1811,88 metres quadrats.  
El pla de reforma interior no introduïx cap modificació en l'ordenació detallada prevista en les normes subsidiàries de planejament municipal, l'homologació de les quals en la LRAU va ser aprovada per la Comissió Territorial d'Urbanisme en sessió de 30 de gener de 1998.   
Consideracions tecnicojurídiques  
1. El procediment seguit per l'Ajuntament resulta d'acord amb el que preveu l'article 38, per remissió de l'article 55 de la Llei Reguladora de l'Activitat Urbanística (d'ara endavant LRAU).  
2. La documentació pot considerar-se completa a l'efecte del compliment de l'article 27 de la LRAU.  
3. Les determinacions contingudes en l'expedient es consideren correctes des del punt de vista de les exigències de política urbanística i territorial de la Generalitat, no es considera procedent formular cap objecció fundada en cap de les comeses previstes en l'article 40 de la LRAU. Tampoc s'aprecia infracció alguna de disposició legal estatal o autonòmica.   
4. La Comissió Territorial d'Urbanisme, a proposta del director general de Planificació i Ordenació Territorial, és l'òrgan competent per a resoldre sobre l'aprovació definitiva dels plans de reforma interior modificatius de l'ordenació estructural, de municipis de menys de 50.000 habitants, de conformitat amb el que disposa l'article 54.2.b de la Llei Reguladora de l'Activitat Urbanística, en relació amb l'article 10.a del Reglament dels Òrgans Urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.   
Vistos els preceptes legals citats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que dóna la Llei 4/1999, i la resta de disposicions de general i de pertinent aplicació, la Comissió Territorial d'Urbanisme  
ACORDA  
Primer  
Aprovar definitivament el Pla de Reforma Interior del Sector Carlos Soler, de les normes subsidiàries de planejament del municipi de Mutxamel.  
Segon  
Publicar íntegrament el present acord aprovatori en el Diari Oficial de la Generalitat Valenciana a l'efecte de la seua immediata entrada en vigor, de conformitat amb el que disposen els apartats 2 i 4.b) de l'article 59 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en mancar el document de normes urbanístiques.  
Contra el present acord, que no posa fi a la via administrativa, es pot interposar un recurs d'alçada davant de la secretària autonòmica de Territori i Medi Ambient, segons disposa l'article 74.3.c de la Llei 5/1983, de 30 de desembre, de Govern Valencià, i l.article 65 del Decret 133/2004, de 3 de setembre, del Consell de la Generalitat, que establix l'estructura orgànica de les conselleries de l'administració de la Generalitat, en el termini d'un mes comptador a partir de l'endemà de la data de recepció de la present notificació.  
Alacant, 17 de novembre de 2005.. el director territorial de Territori i Habitatge: Ramón Rizo Aldeguer.